Norges+Skaal

=media type="custom" key="27058762" align="left"=

Hvem var Johan Nordahl Brun? Året 1745 ble Johan født på gården Høyem i Byneset. Det var først bestemt at han skulle bli bonde slik som faren, men han hadde et ønske om å bli offiser. Foreldrene hans besluttet til slutt at han skulle studere, og han fikk dermed undervisning av halvbroren sin. Etter noen år plasserte halvbroren han på latinskole i Trondheim, der han ble i 3 år. Så dro han til København. Her ble han en av de fremste medlemmene i Det Norske Selskab, en litterær selskapsklubb for norske studenter som ble stiftet i 1770-årene. Under møter med klubben underholdt medlemmene hverandre med taler, sang, improvisasjon, diskusjon og diktning, samtidig som de drakk.

På denne tiden var det mye politisk uro, og selv om møtene var preget av fest og morro, var medlemmene i all hovedsak patrioter for Norge som drømte om løsrivelse og selvstendighet for fedrelandet. I 1772 skrev Johan Nordahl Brun //Norges Skaal// (også kalt //For Norge Kjempers Fedreland, Vi denne skål skal tømme//) som i utgangspunktet var brukt som drikkevise, men med sitt revolusjonære budskap var den svært utfordrene ovenfor Danmark, som vi på denne tiden var i union med, den ble derfor ikke trykt. Visen ble derimot vår første uoffesielle nasjonalsang, mange kunne den utenat, og den var med på å styrke nasjonalfølelsen hos nordmenn i tiden rundt 1814, og løsrivelsen fra Danmark. Henrik Wergeland lot seg senere inspirere av versemålet brukt i //Norges Skaal//.

media type="youtube" key="KMTCohut8b8" width="420" height="315" align="left" I 1774 tok Johan Nordahl Brun eksamen i teologi, og samme år gjorde han slik som mange av sine kamerater i Det Norske Selskab, han dro hjem og arbeidet som prest. Senere skrev han også //Udsigter fra Ulriken// (som ble Bergens Bysang) og salmen //Jesus lever, graven brast// (som er hans mest kjente) og pinsesalmen //Ånd over ånd, kom ned fra det høye//. Han hadde i 1773 giftet seg med Ingeborg Lind, som han fikk 8 barn sammen med. Da han døde 71 år gammel, var han et kjent navn som dikter, taler og prest, og selveste Karl Johan reiste et marmormonument over graven hans.

//Kilder:// http://no.wikipedia.org/wiki/Norges_Skaal https://snl.no/Johan_Nordahl_Brun%2Fbiskop_og_dikter http://no.wikipedia.org/wiki/Johan_Nordahl_Brun Læreboka: Grip Teksten.